CELEX: 32017D1922
Language: sl
Date: 2017-10-16 00:00:00
Title: Sklep Sveta (EU) 2017/1922 z dne 16. oktobra 2017 o stališču, ki se zavzame v imenu Evropske unije v Skupnem svetu CARIFORUM-EU iz Sporazuma o gospodarskem partnerstvu med državami CARIFORUMA na eni strani ter Evropsko skupnostjo in njenimi državami članicami na drugi strani, v zvezi s spremembo Priloge IX k Protokolu I

20.10.2017   
            
            
               SL
            
            
               Uradni list Evropske unije
            
            
               L 271/41
            
         SKLEP SVETA (EU) 2017/1922
   z dne 16. oktobra 2017
   o stališču, ki se zavzame v imenu Evropske unije v Skupnem svetu CARIFORUM-EU iz Sporazuma o gospodarskem partnerstvu med državami CARIFORUMA na eni strani ter Evropsko skupnostjo in njenimi državami članicami na drugi strani, v zvezi s spremembo Priloge IX k Protokolu I
   SVET EVROPSKE UNIJE JE –
   ob upoštevanju Pogodbe o delovanju Evropske unije in zlasti prvega pododstavka člena 207(4) v povezavi s členom 218(9) Pogodbe,
   ob upoštevanju predloga Evropske komisije,
   ob upoštevanju naslednjega:
   
               (1)
            
            
               Sporazum o gospodarskem partnerstvu med državami CARIFORUMA na eni strani ter Evropsko skupnostjo in njenimi državami članicami na drugi strani (1) (v nadaljnjem besedilu: Sporazum) je bil podpisan 15. oktobra 2008 in se začasno uporablja od 29. decembra 2008.
            
         
               (2)
            
            
               V skladu s členom 229(1) in (2) Sporazuma lahko Skupni svet CARIFORUM-EU (v nadaljnjem besedilu: Skupni svet) sprejme sklepe, ki so zavezujoči za pogodbenice in države podpisnice CARIFORUMA, ki sprejmejo vse potrebne ukrepe za njihovo izvrševanje v skladu z notranjimi pravili vsake od pogodbenic in držav podpisnic CARIFORUMA.
            
         
               (3)
            
            
               Skupni svet naj bi na svojem četrtem zasedanju 17. novembra 2017 sprejel sklep o spremembi Priloge IX k Protokolu I Sporazuma (v nadaljnjem besedilu: Priloga IX), ki vsebuje seznam čezmorskih držav in ozemelj (v nadaljnjem besedilu: ČDO).
            
         
               (4)
            
            
               Ob upoštevanju spremembe statusa treh ozemelj je namen te spremembe in posodobiti seznam ČDO iz Priloge IX ter ga uskladiti s Prilogo II k Pogodbi.
            
         
               (5)
            
            
               V Skupnem svetu Unijo zastopa Komisija v skladu s členom 17(1) Pogodbe o Evropski uniji (PEU). Države članice podprejo stališče Unije v skladu s členom 4(3) PEU.
            
         
               (6)
            
            
               Primerno je, da se določi stališče, ki se v imenu Unije zavzame v Skupnem svetu.
            
         
               (7)
            
            
               Stališče Unije v Skupnem svetu bi zato moralo temeljiti na priloženem osnutku sklepa –
            
         SPREJEL NASLEDNJI SKLEP:
   Člen 1
   Stališče, ki se v imenu Evropske unije zavzame v Skupnem svetu CARIFORUM-EU na njegovem četrtem srečanju dne 17. novembra 2017 v zvezi s spremembo Priloge IX k Protokolu I Sporazuma, temelji na osnutku sklepa Skupnega sveta CARIFORUM-EU, priloženega temu sklepu.
   Člen 2
   Ta sklep je naslovljen na Komisijo in države članice.
   
      V Luxembourgu, 16. oktobra 2017
      
         
            Za Svet
         
         
            Predsednica
         
         F. MOGHERINI
      
   
   
      (1)  UL L 289, 30.10.2008, str. 3.
   
      OSNUTEK
      SKLEP št. …/2017 SKUPNEGA SVETA CARIFORUM-EU
      ustanovljenega s Sporazumom o gospodarskem partnerstvu med državami CARIFORUMA na eni strani ter Evropsko skupnostjo in njenimi državami članicami na drugi strani
      z dne …
      o spremembi Priloge IX k Protokolu I: Čezmorske države in ozemlja
      SKUPNI SVET CARIFORUM-EU JE –
      ob upoštevanju Sporazuma o gospodarskem partnerstvu med državami CARIFORUMA na eni strani ter Evropsko skupnostjo in njenimi državami članicami na drugi strani (v nadaljnjem besedilu: Sporazum) ter zlasti člena 41 Protokola I Sporazuma,
      ob upoštevanju naslednjega:
      
                  (1)
               
               
                  Protokol I Sporazuma – o opredelitvi pojma „izdelki s poreklom“ in načinih upravnega sodelovanja – opredeljuje, da čezmorske države in ozemlja (v nadaljnjem besedilu: ČDO) pomenijo čezmorske države in ozemlja, kakor so določena v Prilogi IX k Sporazumu;
               
            
                  (2)
               
               
                  Zaradi spremembe položaja Mayotta (1) in otoka Saint-Barthélemy (2) ter začetka veljavnosti Sklepa Sveta 2013/755/EU o pridružitvi čezmorskih držav in ozemelj Evropski uniji (3) bi bilo treba seznam čezmorskih držav in ozemelj iz Priloge IX k Protokolu I Sporazuma posodobiti –
               
            SKLENIL:
      Člen 1
      Priloga IX k Protokolu I se nadomesti s Prilogo, ki je priložena temu sklepu.
      Člen 2
      Ta sklep začne veljati ….
      
         V …,
         
            
               Za države CARIFORUMA
            
         
         
            
               Za pogodbenico EU
            
         
      
      
         (1)  Sklep Evropskega sveta 2012/419/EU z dne 11. julija 2012 o spremembi položaja Mayotta v razmerju do Evropske unije (UL EU L 204, 31.7.2012, str. 131).
      
         (2)  Sklep Evropskega sveta 2010/718/EU z dne 29. oktobra 2010 o spremembi položaja otoka Saint-Barthélemy v razmerju do Evropske unije (UL EU L 325, 9.12.2010, str. 4).
      
         (3)  Sklep Sveta 2013/755/EU z dne 25. novembra 2013 o pridružitvi čezmorskih držav in ozemelj Evropski uniji (UL EU L 76, 15.3.2014, str. 56).
   
   
      PRILOGA IX k Protokolu I
      Čezmorske države in ozemlja
      Za namene tega protokola „čezmorske države in ozemlja“ pomenijo spodaj naštete države in ozemlja iz Priloge II k Pogodbi o delovanju Evropske unije:
      (Ta seznam ne vpliva na položaj teh držav in ozemelj ali prihodnje spremembe njihovega položaja.)
      
                  1.
               
               
                  Čezmorske države in ozemlja, ki imajo posebne odnose s Kraljevino Dansko:
                  
                              —
                           
                           
                              Grenlandija.
                           
                        
            
                  2.
               
               
                  Čezmorske države in ozemlja, ki imajo posebne odnose s Francosko republiko:
                  
                              —
                           
                           
                              Nova Kaledonija in pridružena območja,
                           
                        
                              —
                           
                           
                              Francoska Polinezija,
                           
                        
                              —
                           
                           
                              Saint Pierre in Miquelon,
                           
                        
                              —
                           
                           
                              Saint-Barthélemy,
                           
                        
                              —
                           
                           
                              Francoska južna in antarktična ozemlja,
                           
                        
                              —
                           
                           
                              Walliški in Futunski otoki.
                           
                        
            
                  3.
               
               
                  Čezmorske države in ozemlja, ki imajo posebne odnose s Kraljevino Nizozemsko:
                  
                              —
                           
                           
                              Aruba,
                           
                        
                              —
                           
                           
                              Bonaire,
                           
                        
                              —
                           
                           
                              Curaçao,
                           
                        
                              —
                           
                           
                              Saba,
                           
                        
                              —
                           
                           
                              Sint Eustatius,
                           
                        
                              —
                           
                           
                              Sint Maarten.
                           
                        
            
                  4.
               
               
                  Čezmorske države in ozemlja, ki imajo posebne odnose z Združenim kraljestvom Velika Britanija in Severna Irska:
                  
                              —
                           
                           
                              Anguilla,
                           
                        
                              —
                           
                           
                              Bermudi,
                           
                        
                              —
                           
                           
                              Kajmanski otoki,
                           
                        
                              —
                           
                           
                              Falklandski otoki,
                           
                        
                              —
                           
                           
                              Južna Georgia in otoki Južni Sandwich,
                           
                        
                              —
                           
                           
                              Montserrat,
                           
                        
                              —
                           
                           
                              Pitcairn,
                           
                        
                              —
                           
                           
                              Sveta Helena in pridružena območja,
                           
                        
                              —
                           
                           
                              Britansko antarktično ozemlje,
                           
                        
                              —
                           
                           
                              Britansko ozemlje Indijskega oceana,
                           
                        
                              —
                           
                           
                              Otoki Turks in Caicos,
                           
                        
                              —
                           
                           
                              Britanski Deviški otoki.